**გ ა ნ ა ც ხ ა დ ი**

**2022 წლის საუკეთესო პრაქტიკის პროგრამაში მონაწილეობაზე**

**ქალაქ ბათუმის მუნიციპალიტეტი**

1. **პრაქტიკის/ინიციატივის სათაური:**

* „საყოფაცხოვრებო ნარჩენების წყაროსთან დახარისხების ქცევითი ექსპერიმენტი“

1. **თემატიკა:**

* მუნიციპალური მყარი ნარჩენების მართვა და ცირკულარული ეკონომიკის მოდელის დანერგვაში ხელშეწყობა.

1. **პრაქტიკის/ინიციატივის ავტორი/ინიციატორი:**

ქ. ბათუმის მუნიციპალიტეტის მერია.

1. **მუნიციპალიტეტის ზოგადი მონაცემები:**

* **დასახელება:** ქალაქ ბათუმის მუნიციპალიტეტი;
* **გეოგრაფიული მდებარეობა:** აჭარის ავტონომიური რესპუბლიკა;
* **მოსახლეობის რაოდენობა:** 172,06 კაცი (წყარო: საქ. სტატი);
* **ფართობი:** 64,94 კვ/მ;
* **2022 წლის ბიუჯეტი:** 225,417.0 ლარი.

1. **მუნიციპალიტეტის მახასიათებლები**:

ქ. ბათუმის მუნიციპალიტეტი წარმოადგენს რეგიონალურ ცენტრს, არის თვითმმართველი ქალაქი, რომელსაც გააჩნია საკუთარი შემოსავლები. მუნიციპალიტეტი არის როგორც საკურორტო, ასევე საპორტო ქალაქი, აქვს რკინიგზა და საერთაშორისო დონის აეროპორტი.

მუნიციპალიტეტისათვის მნიშვნელოვანია იყოს გლობალური ქსელის ნაწილი, აქტიურად იყოს ჩართული მიმდინარე პროცესებში, აიღოს ვალდებულებები და პასუხისმგებლობა არსებული პრობლემების გადაჭრისათვის საჭირო ღონისძიებების განსახორციელებლად. ამ მიზნით, მუნიციპალიტეტი აქტიურად თანამშრომლობს მსხვილ და ავტორიტეტულ საერთაშორისო ორგანიზაციებთან, წევრია სხვადასხვა საერთაშორისო შეთანხმების.

წინამდებარე კონკურსში წარმოდგენილი პროექტიც განხორციელდა პარტნიორი საერთაშორისო ორგანიზაციის გაეროს განვითარების პროგრამის (UNDP) როგორც ადამიანური, ისე ფინანსური რესურსის მხარდაჭერით.

1. **პრაქტიკის/ინიციატივის მოკლე აღწერა:**

* საყოფაცხოვრებო ნარჩენების რაოდენობის უკონტროლო და მკვეთრი ზრდა ერთ-ერთ მთავარ გარემოსდაცვით პრობლემას წარმოადგენს. საქართველოში მოქმედი კანონმდებლობით მუნიციპალური ნარჩენების მართვა წარმოადგენს მუნიციპალიტეტის ექსკლუზიურ უფლებამოსილებას.

„ნარჩენების მართვის კოდექსის“ თანახმად მუნიციპალიტეტმა ნარჩენების მართვის მიმართულებით უნდა უზრუნველყოს:

* მუნიციპალური ნარჩენების შეგროვება და ამ მიზნით მუნიციპალური ნარჩენების შეგროვების სისტემის დანერგვა და გამართული ფუნქციონირება;
* მუნიციპალური ნარჩენების სეპარირებული შეგროვების სისტემის ეტაპობრივი დანერგვა და გამართული ფუნქციონირება;

ზემოთ ხსენებული მოვალეობების ეფექტურად შესასრულებლად ქ. ბათუმის მუნიციპალიტეტს შემუშავებული აქვს ნარჩენების მართვის 5 წლიანი (2018-2022) სამოქმედო გეგმა. მუნიციპალური ნარჩენების ეფექტურად მართვის საკითხი და შესაბამისი ღონისძიებები აგრეთვე ასახულია „ბათუმის მწვანე ქალაქების სამოქმედო გეგმაში“ – GCAP და „ბათუმის მდგრადი ენერგეტიკისა და კლიმატისა სამოქმედო გეგმაში“ - (SECAP) (სამუშაო ვერსია).

მიუხედავად იმისა, რომ დღეისთვის მუნიციპალიტეტი ქალაქის მოსახლეობას სთავაზობს ნარჩენების შეგროვების სერვისს ქალაქის ტერიტორიის 100% დაფარვით, მაინც ვერ ხორციელდება ნარჩენების მართვის გეგმით გაწერილი ღონისძიებების და აქტივობების განხორციელება ნარჩენების სეპარირებულად შეგროვების ნაწილში. ამის მიზეზი არის როგორც შესაბამისი ინფრასტრუქტურის სიმცირე, ასევე მოსახლეობის დაბალი ცნობიერების დონე.

ვინაიდან ქ.ბათუმის მუნიციპალიტეტისათვის პრიორიტეტულია ნარჩენების წყაროსთან სეპარირების სისტემის დანერგვა, შესაბამისად ამ მიზნით აქტიურად მუშაობს ნარჩენების სეპარირებულად შეგროვების სერვისის ეფექტური სისტემის ჩამოსაყალიბებლად და მოსახლეობისათვის მისაწოდებლად. მოცემული მიმართულებით საერთაშორისო პარტნიორებთან აქტიური თანამშრომლობით და მათი მხარდაჭერით განხორციელდა სხვადასხვა საპილოტე პროექტები. ერთი-ერთი ასეთი წარმატებული პროექტი არის გაეროს განვითარების პროგრამასა (UNDP) და ქალაქ ბათუმის მერიას შორის გაფორმებული ურთიერთთანამშრომლობის მემორანდუმის ფარგლებში, კერძოდ ეფექტური მუნიციპალური ნარჩენების მართვის სისტემის შესამუშავებლად, „სწრაფი განვითარების ლაბორატორიის“ პროექტი “საყოფაცხოვრებო ნარჩენების წყაროსთან დახარისხების ქცევითი ექსპერიმენტი“. შეთანხმების შესაბამისად ბათუმის მერიასთან შეთანხმებულ ტერიტორიებზე-ლოკაციებზე განთავსდა პოლიეთილენის (PET. ბოთლების) სეპარირებისათვის საჭირო ურნები და აგრეთვე ექსპერიმენტის ფარგლებში ჩატარდა მოსახლეობისათვის მიზნობრივი საკომუნიკაციო კამპანია.

1. **განხორციელებული პრაქტიკის/კონკრეტული ინიციატივის დეტალური აღწერა:**

* **პროექტის შინაარსი;**

2021 წლის 06 სექტემბერს ბათუმის მერიასა და UNDP-ს შორის გაფორმებული ურთიერთთანამშრომლობის მემორანდუმის ფარგლებში, დაიწყო UNDP -ს სწრაფი განვითარების ლაბორატორიის საპილოტე პროექტის განხორციელება, რომელიც მოიცავდა, როგორც მუნიციპალიტეტისათვის შესაბამისი აღჭურვილობის (ურნების) გადმოცემას, ასევე ინტეგრირებული საკომუნიკაციო კამპანიის ჩატარებას.

ექსპერიმენტი გულისხმობდა სამი კრიტერიუმის გაზომვას:

* ფიზიკური ინფრასტრუქტურის გავლენა დახარისხების მოტივაციაზე (შეგროვებული ნარჩენის მოცულობა - კილოგრამები);
* მოსახლეობის აღქმა (შეგროვებული ნარჩენის ხარისხი);
* საკომუნიკაციო სტრატეგიის გავლენა ქცევაზე.

პროექტი უშუალო განმახორციელებელს მუნიციპალიტეტის მხრიდან წარმოადგენდა შპს „სანდასუფთავება“, რომლის უშუალო ჩართულობით განხორციელდა ურნების დიზაინის შერჩევა. მნიშვნელოვანია ის გარემოება რომ ლოკაციები ურნების განსათავსებლად შეირჩა მსგავსი სოციალურ-ეკონომიკური მახასიათებლების გათვალისწინებით. შერჩეული გამჭვირვალე ურნები განთავსდა 3 ჯგუფად მუნიციპალური ურნების გვერდით. საწყის ეტაპზე ნარჩენის გამოტანა ხორციელდებოდა ურნების მონიტორინგის გზით, ნარჩენით შევსებისთანავე საშუალოდ 8 დღეში ერთხელ. შპს „სანდასუფთავების“ მიერ ხდებოდა ამოღებული ნარჩენის მოცულობისა (კოლოგრამები) და ხარისხის განსაზღვრა.

ხოლო ზემოთ აღნიშნულის პარალელურად მიმდინარეწობდა საკომუნიკაციო კამპანია, რომელიც წარიმართა ორი ტიპის სატესტო გზავნილით. გზავნილების მოსახლეობაზე მიწოდებაც განხორციელდა ეტაპობრივად, სხვდასხვა სოციალური აქტივობების მეშვეობით. კამპანია დაიყო ორ ფაზად, ორ სხვადასხვა ჯგუფში.

ექსპერიმენტის ფარგლებში განხორციელდა ვიდეორგოლის მომზადება და არტ. ობიექტის განთავსება, ასევე გარემოსდაცვის დღესთან დაკავშირებით ჩატარდა ღონისძიება „ეკო ეზო“ ( იხ. ლინკი)

ექსპერიმენტი მიმდინარეობდა 8 კვირის განმავლობაში და მოიცვა დაახლოებით 5000 მოსახლე.

დეტალურ ინფორმაციას განხორციელებული ღონისძიებების შესახებ, მისი მოცულობიდან გამომდინარე წარმოგიდგენთ დანართის სახით. (იხ. დანართი 1).

* **აქტივობათა გეგმა/გრაფიკი**

|  |  |
| --- | --- |
| **აქტივობა** | **პერიოდი** |
| ურნების დიზაინის შერჩევა | სექტემბერი |
| ურნების განლაგებისათვის საჭირო ლოკაციების შერჩევა | სექტემბერი |
| ურნების განთავსება | სექტემბერი |
| შეგროვებული ნარჩენის გამოტანა -აწონვა | ყოველკვირეულად სექტემბერი- დეკემბერი |
| საკომუნიკაციო კამპანია | ოქტომბერი-თებერვალი |
| ვიდეო რგოლის განთავსება | თებერვალი |
| არტ ობიექტის განთავსება | თებერვალი |
| შედეგების შეჯამება/პრეზენტაცია | მარტი |
| ღონისზიება „ეკო- ეზოს“ ჩატარება | ივლისი |
| ექსპერიმენტის შედეგები | ივლისი |

* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი**
* მემორანდუმი;
* მიღება ჩაბარების აქტი;
* მერის წერილი.
* **ინფორმაცია მოქალაქეების, სხვადასხვა ორგანიზაციებისა და ინსტიტუციების ჩართულობის** **შესახებ;**
* შპს „სანდასუფთავება“;
* გაეროს განვითარების პროგრამის (UNDP) სწრაფი განვითარების ლაბორატორია;
* არასამთავრო ორგანიზაცია „პარკი არ მინდა“;
* არასამთავრობო ორგანიზაცია „ჭაობი“;
* სპექტრი;
* BISC Partners.
* **ინფორმაცია პროექტისთვის გამოყენებული რესურსის შესახებ.**

პროექტის განხორციელდა გაეროს განვითარების პროგრამა (UNDP) ფინანსური მხარდაჭერით.

პროექტის განხორციელების პროცესში გამოყენებული იქნა გაეროს განვითარების პროგრამა (UNDP) მიერ გადმოცემული ურნები და შპს „სანდასუფთავების“ ტექნიკა.

პროექტი განხორციელდა მუნიციპალიტეტისა და პარტნიორი ორგანიზაციების ჩართულობით, კერძოდ:

* მერიის მუნიციპალური პოლიტიკის სამსახური - უზრუნველყო პროგრამის განსახორციელებლად მხარეებს შორის კოორდინაცია ;
* შპს „სანდასუფთავება“ - მუნიციპალიტეტის მიერ დაფუძნებული კერძო სამართლის იურიდიული პირი, ახორციელებს დასუფთავების სერვისის მიწოდებას. მოცემული პროექტის ფარგლებში უზრუნველყო პროგრამის განხორციელება, უზრუნველყო მატერიალურ ტექნიკური და ადამიანური რესურსით მხარდაჭერა.
* მერიის ადმინისტრაციის მედიასა და საზოგადოებასთან ურთიერთობის განყოფილებამ უზრუნველყო საინფორმაციო მხარდაჭერა და პროგრამის განხორციელების ყველა ეტაპზე მოსახლეობისათვის ინფორმაციის მიწოდება;
* გაეროს განვითარების პროგრამის (UNDP) სწრაფი განვითარების ლაბორატორია; უზრუნველყო როგორც ფინანსური ასევე მატერიალური და ადამიანური რესურსით მხარდაჭერა.
* არასამთავრობო ორგანიზაცია „პარკი არ მინდა“- განახორციელა საკომუნიკაციო კამპანია
* არასამთავრობო ორგანიზაცია „ჭაობი“ - უზრუნველყო ურნების მონიტორინგი, მოხალისეთა ჩართვა აქტივობებში.

1. **მიღწეული შედეგი და დადებითი გავლენა:**

ექსპერიმენტის დასრულების შემდეგ შეფასდა როგორც წარმატებული პროექტი. ექსპერიმენტის დასრულების შემდეგ მუნიციპალიტეტის მიერ მიღებული იქნა გადაწყვეტილება მისი მუნიციპალური რესურსით გაგრძელების თაობაზე, კერძოდ გაიზარდა ლოკაციებისა და ურნების რაოდენობა, ურნები შეძენილი იქნა მუნიციპალიტეტის ფინანსური რესურსით (შპს სანდასუფთავების ბიუჯეტით) , ასევე მუნიციპალიტეტის მიერ შეძენილი იქნა ნაგავმზიდი მხოლოდ სეპარირებული ნარჩენის გამოსატანად. მოცემულ ეტაპზეც UNDP-ის მხარდაჭერით მოხდა ნაგავმზიდის შესაბამისი დაბრენდვა (იხ.ლინკი).

ასევე გაზრდილი სეპარირებულად შეგროვებული ნარჩენის გადასამუშავებლად მოსამზადებლად (დასაპრესად) მუნიციპალიტეტს გადმოეცა თანამედროვე ტიპის საპრესი აპარატი. (იხ. ლინკი). (მაგალითად პროექტის საწყის ეტაპზე თუ შეგროვდა 800 კილო პლასტმასი, 2022 წლის განმავლობაში მიღებულ იქნა 5 ტონა სარეალიზაციოდ გამზადებული დაპრესილი პლასტმასი).

ინფორმაციას დეტალურად მიღწეული შედეგების შესახებ, მისი მოცულობიდან გამომდინარე წარმოგიდგენთ დანართის სახით.( იხ. დანართი 1).

1. **მიღებული გამოცდილება და გაკეთებული დასკვნები:**

როგორც აღნიშნულია ქ. ბათუმის მუნიციპალიტეტისათვის ნარჩენების სეპარაციის პროცესის დაწყება და ამ მიმართულებით გამოცდილების მიღება იყო პრიორიტეტული, საწყის ეტაპზე მუნიციპალიტეტს არ გააჩნდა პროცესის დასაწყებად საჭირო ფინანსური და მატერიალურ-ტექნიკური რესურსი, ასევე ცოდნა და გამოცდილება. გამომდინარე აქედან მუნიციპალიტეტმა დაიწყო საერთაშორისო დონორ ორგანიზაციებთან თანამშრომლობა საპილოტე პროექტებისა და მატერიალურ- ტექნიკური ბაზის მოსაძიებლად. შედეგად მოცემული პროექტის განხორციელებამდე მუნიციპალიტეტს გააჩნდა მცირე ზომის საპრესი დანადგარი და დამახარისხებელი ლენტა, თანამშრომლებს კი უკვე ქონდა გარკვეული ცოდნა და გამოცდილება ამ მიმართულებით სამუშაოდ, შესაბამისად ამან მნიშვნელოვანი წვლილი იქონია პროგრამის წარმატებით მიმდინარეობაში.

ქ. ბათუმის მუნიციპალიტეტი მიესალმება ღონისძიებებს, რომელიც ხელს შეუწყობს გარემოსადმი მეგობრული და ქალაქის განვითარებისთვის სასარგებლო პრაქტიკის დანერგვას საქართველოს ყველა მუნიციპალიტეტში, გამოთქვამს მზადყოფნას თანამშრომლობისათვის ინფორმაციისა და გამოცდილების გასაზიარებლად. პროექტის დასრულების შემდეგ ბათუმმა უმასპინძლა სამტრედიის მუნიციპალიტეტის წარმომადგენლებს და გაუზიარა საკუთარი გამოცდილება. (იხ. ლინკი).

მოცემული პროექტის წარმატების მთავარი ინდიკატორს წარმოადგენს ის გარემოება, რომ პროექტის 8 კვირიანი ცილკის დასრულებეის შემდეგ მიღებული გამოცდილებითა და შედეგების გათვალისწინებით მუნიციპალიტეტმა გააგრძელა აქტივობები, გაზარდა ურნებისა და ლოკაციების რაოდენობა და ამ მიმართულებით დაიწყო აქტიური მუშაობა.

1. **საკრებულოს როლი:**

პროექტი თავისი განხორციელებისას არ მოითხოვდა, საკრებულოს მიერ გადაწყვეტილებების მიღებას.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

აღნიშნული ექსპერიმენტის დასრულებისა და მისი შედეგების შეფასების შემდეგ ქ. ბათუმის მუნიციპალიტეტის მერიამ გაეროს განვითარების პროგრამის (UNDP) მხარდაჭერით დაიწყო მუშაობა 2023-2027 წლების ქ. ბათუმის მუნიციპალიტეტის მუნიციპალური ნარჩენების მართვის გეგმის მომზადებაზე.

როგორც ზემოთ აღინიშნა პროექტის შედეგების გათვალისწინებით დაწყებულია ნარჩენების სეპარირებულად შეგროვებისათვის მუნიციპალიტეტის ფინანსებით შესყიდული ურნების განთავსების პროცესი ქალაქის მასშტაბით.

ასევე მიღებულია გადაწყვეტილება და დაწყებულია მუშაობა ნარჩენების 4 ნაკადიანი სეპარირების სისტემის ჩამოყალიბებისათვის შესაბამისი ფინანსებისა და მატერიალურ ტექნიკური ბაზის მოსაძიებლად.

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** თამთა თავართქილაძე, ქ. ბათუმის მუნიციპალიტეტის მერიის მუნიციპალური პოლიტიკის სამსახურის, მუნიციპალური პოლიტიკის დაგეგმვის რისკების მართვისა და მონიტორინგის განყოფილების უფროსის მოვალეობის შემსრულებელი, ტელ: 599 160 277; [tamta.tavartqiladze1@gmailo.com](mailto:tamta.tavartqiladze1@gmailo.com)
* **პროექტის საკონტაქტო პირების მონაცემები**:
* თამთა თავართქილაძე, ქ. ბათუმის მუნიციპალიტეტის მერიის მუნიციპალური პოლიტიკის სამსახურის, მუნიციპალური პოლიტიკის დაგეგმვის რისკების მართვისა და მონიტორინგის განყოფილების უფროსის მოვალეობის შემსრულებელი, ტელ: 599 160 277; ელ.ფოსტა: [tamta.tavartqiladze1@gmailo.com](mailto:tamta.tavartqiladze1@gmailo.com) ;
* გოჩა ვარშალომიძე, შპს „სანდასუფთავება“ - ეკონომიკური მართვის განყოფილების უფროსი; ტელ: 577 977 955; ელ. ფოსტა: gochav75@gmail.com

ქ. ბათუმის მუნიციპალიტეტის მერიასა და გაეროს განვითარების პროგრამას (UNDP) შორის გაფორმებული მემორანდუმი.

მიღება ჩაბარების აქტი

დანართი 1- UNDP ის სწრაფი განვითარების ლაბორატორიის საპილოტე პროექტის დეტალური აღწერა, შედეგები, შეფასებები დასკვნები.

განხორციელებული აქტივობების შესახებ იხილეთ ფოტომასალა.

**საპილოტე პროექტის ელექტრონული პლატფორმა**

[**https://plastmasa.ge/?fbclid=IwAR3QlX\_pTsA1XbHbT2m13FCXwC-N7xrurTqMrhS\_Oozk-dPBGAF6t02HS\_o**](https://plastmasa.ge/?fbclid=IwAR3QlX_pTsA1XbHbT2m13FCXwC-N7xrurTqMrhS_Oozk-dPBGAF6t02HS_o)

**შეხვედრა**

[**https://www.facebook.com/UNDPGeorgia/photos/a.328348520546484/5047071698674119/**](https://www.facebook.com/UNDPGeorgia/photos/a.328348520546484/5047071698674119/)

**შეხვედრა**

[**https://www.facebook.com/media/set/?set=a.4870877956293495&type=3**](https://www.facebook.com/media/set/?set=a.4870877956293495&type=3)

**ვიდეორგოლი**

[**https://www.youtube.com/watch?v=QhSq2yGO86g&feature=emb\_title**](https://www.youtube.com/watch?v=QhSq2yGO86g&feature=emb_title)

**არტ ინსტალაციის განთავსება**

[**https://www.facebook.com/media/set/?set=a.4809623045752320&type=3**](https://www.facebook.com/media/set/?set=a.4809623045752320&type=3)

**ექსპერიმენტის შედეგების პრეზენტაცია/განხილვა**

[**https://www.facebook.com/UNDPGeorgia/photos/pcb.4892176730830284/4891929497521674/**](https://www.facebook.com/UNDPGeorgia/photos/pcb.4892176730830284/4891929497521674/)

**გარემოსდაცვითი დღე - „ეკო ეზო“**

[**https://www.undp.org/ka/georgia/press-releases/world-environment-day?fbclid=IwAR3ssx\_CpCjFpEQkdw-egPX0hxbkXYVx8YG2KNcZrhOGXqcXiR4BcnPBAoo**](https://www.undp.org/ka/georgia/press-releases/world-environment-day?fbclid=IwAR3ssx_CpCjFpEQkdw-egPX0hxbkXYVx8YG2KNcZrhOGXqcXiR4BcnPBAoo)

**გამოცდილების გაზიარება სამტრედიის მუნციპალიტეტთან.**

[**https://www.facebook.com/media/set/?set=a.5197469566967664&type=3**](https://www.facebook.com/media/set/?set=a.5197469566967664&type=3)

**პრეს დანადგარის გადმოცემა, მოხალისეთა ჯგუფის ვიზიტი.**

[**https://www.facebook.com/media/set/?set=a.5374209362627016&type=3**](https://www.facebook.com/media/set/?set=a.5374209362627016&type=3)

**სიუჟეტი აჭარის საზოგადოებრივი მაუწყელის ეთერში**

[**https://www.facebook.com/ajaratvbunebiskanoni/videos/487094673271411**](https://www.facebook.com/ajaratvbunebiskanoni/videos/487094673271411)